Autentimine

Elektrooniline autentimine on elektrooniline protsess, mis võimaldab füüsilise või juriidilise isiku e-identimist või elektrooniliste andmete päritolu ja tervikluse kinnitamist.

Autentimine on protsess, millega üks kasutaja, süsteem või muu olem saab kontrollida teise olemi väidetava identiteedi tõesust, tavaliselt mingi esitatud spetsiifilise teabe (näiteks parooli), omatud  eseme (näiteks kiipkaardi, passi, töötõendi, võtme või muu turvatud tõendi), olemusliku eristava püsitunnuse (biomeetriku), asukohateguri jm alusel.
Sidesüsteemides tehakse autentimisega kindlaks, et sõnum tuleb tõepoolest sellest allikast, millest see väidetavalt on teele pandud.

Autentimine peab näiteks andma vastuse küsimusele "kui Mari väidab et ta on Mari - kas ta on tegelikult Mari?".  

Ebaturvaline on autentimiseks kasutada ainult kasutajanime ja parooli. Seetõttu kasutavad paljud asutused ja ettevõtted (näiteks Google ja Facebook) kaheastmelist autentimist ja rohkemate teguritega multiautentimisi. Kaksikautentimise aktiviseerimine on eriti oluline sotsiaalmeedia saitide puhul.

Vaata ka
 Elektrooniline isikutuvastamine
 Autentsus
 Autoriseerimine

Viited

Välislingid 
 Autentimine, Tartu Ülikool Infoturve 2013/14 sügis, vaadatud 22.06.2017
 Kaheastmeline autentimine: Facebook, RIA blogi, 4. november 2016
 Kaheastmeline autentimine: Gmail, RIA blogi, 4. november 2016
 Kaheastmeline autentimine: Microsofti kontod, RIA blogi, 27. detsember 2017
 Kaheastmeline autentimine: Twitter, RIA blogi, 8. jaanuar 2018